Príloha č. 1
k nariadeniu vlády č. …/2006 Z. z.

	Meranie rozmerov a maximálne povolené rozmery vozidiel, výpočet rozloženia hmotnosti, podmienky na overenie klasifikácie vozidla ako terénneho vozidla a pomer výkon motora/maximálna hmotnosť

                     1. Meranie rozmerov
	Meranie celkovej dĺžky, šírky a výšky sa vykoná v súlade s ustanoveniami oddielu 2. 4 prílohy I smernice na vozidle v pohotovostnom stave, predvedenom podľa oddielu 3.3 prílohy I smernice.
	Ak sa namerané rozmery líšia o viac než 1% od hodnôt stanovených výrobcom pre zodpovedajúce technické konfigurácie v rámci typu, namerané rozmery sa použijú na účely nižšie stanovených požiadaviek a technická služba potom môže, ak je to potrebné, vykonať doplnkové merania na vozidlách iných než sú vozidlá predvedené podľa oddielu 3 prílohy I smernice. Limitné hodnoty stanovené v osobitnom predpise prílohe1) sa však nesmú prekročiť.
         2.Maximálne povolené rozmery vozidiel
                        a)Maximálna dĺžka
    1.Motorové vozidlo: podľa osobitného predpisu.2)
     2.Prípojné vozidlo okrem návesu: podľa osobitného predpisu.2)
    3.Kĺbový autobus alebo autokar: podľa osobitného predpisu. 2)
    4.Náves:
 Vzdialenosť uvedená v bode  7.3.1.41 prílohy I smernice sa meria bez toho, aby sa brali do úvahy zariadenia uvedené v  bode 2.4.1 prílohy I smernice,  a vzdialenosť uvedená v bode 7.3.1.4.2 prílohy I smernice sa musí merať bez  akejkoľvek výnimky.
                       Vzdialenosť medzi osou otočného čapu návesného  zariadenia a zadnou časťou návesu, meraná horizontálne  v pozdĺžnej rovine vozidla, nesmie presiahnuť limit  podľa osobitného predpisu. 3)
                        Vzdialenosť meraná horizontálne medzi osou otočného  čapu návesného zariadenia a akýmkoľvek najprednejším  bodom v prednej časti návesu nesmie presiahnuť 2,04 m podľa osobitného predpisu.4)
                        b)Maximálna šírka
    1.Všetky vozidlá: podľa osobitného predpisu.5) 
    2.Pevné alebo pohyblivé nadstavby vozidiel kategórie N a O  špeciálne určené na prepravu tovaru pri regulovanej  teplote, ktorých hrúbka bočných stien vrátane izolácie  presahuje 45 mm: podľa  osobitného predpisu5). 
                       c)Maximálna výška
Všetky vozidlá: podľa  osobitného predpisu.6)
                   3. Výpočet rozloženia hmotnosti
	Požiadavky na obytné prívesy
Platia požiadavky bodov 7.4.2.1 až 7.4.2.4 prílohy I smernice a bodu  7.4.2.7. prílohy I smernice. Naviac keď je nekompletné vozidlo  v pohotovostnom stave zaťažené hmotnosťou M podľa  ktorejkoľvek z podmienok opísaných v bode 7.4.2.5.1.2 prílohy I smernice,  alebo keď je úplné alebo kompletované vozidlo  v pohotovostnom stave zaťažené hmotnosťou stanovenou v osobitnom predpise,7) hmotnosť zodpovedajúca zaťaženiu každej nápravy nesmie presiahnuť hmotnosť mi na tejto náprave a hmotnosť zodpovedajúca zaťaženiu každej samostatnej nápravy alebo  skupiny náprav, nesmie presiahnuť hmotnosť j na tejto  skupine náprav. Okrem toho hmotnosť zodpovedajúca zaťaženiu hnacej nápravy alebo súčet hmotností  zodpovedajúcich zaťaženiam hnacích náprav, musí byť aspoň  25 % M.
                    4. Podmienky na overenie klasifikácie vozidla ako terénneho vozidla 
a)Technická služba musí overiť, či sa má úplné alebo kompletované vozidlo,     alebo ťahač návesov  bez točnice,  považovať za terénne vozidlo podľa požiadaviek  stanovených v osobitnom predpise.8)
b)Pre ostatné nekompletné vozidlá sa toto overenie vykoná  len na žiadosť      výrobcu.

	5.Pomer výkon motora/maximálna hmotnosť
	Motorové vozidlá musia mať výkon motora minimálne 5 kW/t technicky prípustnej maximálnej naloženej hmotnosti jazdnej súpravy. V prípade ťahača musí byť výkon motora minimálne 2,2 kW/t. Výkon motora sa meria podľa osobitného predpisu9)